Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. 26.panta pirmajā daļā:

aizstāt skaitli un vārdu “159.10 pantā” ar skaitļiem un vārdiem “159.10pantā, 159.11 pantā”;

aizstāt skaitļus un vārdus “114.2 pantā un 159.8 panta septītajā daļā” ar skaitļiem un vārdiem “114.2pantā, 159.8panta septītajā daļā un 159.11 pantā”.

2. Papildināt kodeksu ar 159.11 pantu šādā redakcijā:

“**159.11 pants. Elektroniskās informācijas uzskaites būvlaukumā**

**regulējuma neievērošana**

Par būvlaukumā nodarbinātas personas pienākuma veikt darba laika reģistrāciju elektroniskās darba laika uzskaites sistēmā nepildīšanu vai par personas, kas uzturas norobežota būvlaukuma teritorijā, bet nav nodarbināta būvdarbu veikšanā būvlaukumā un nav uzskatāma par būvlaukumā nodarbinātu personu (izņemot būvizstrādājumu vai citu izstrādājumu piegādes automašīnas autovadītāju) nereģistrēšanos elektroniskās darba laika uzskaites sistēmā –

uzliek naudas sodu būvlaukumā nodarbinātas personas darba devējam no simt līdz četrtūkstoš *euro* par katru būvlaukumā nodarbināto personu vai uzliek naudas sodu galvenajam būvdarbu veicējam no simt līdz četrtūkstoš *euro* par katru norobežotā būvlaukuma teritorijā esošu personu, kas uzturas norobežota būvlaukuma teritorijā, bet nav nodarbināta būvdarbu veikšanā būvlaukumā un nav uzskatāma par būvlaukumā nodarbinātu personu (izņemot būvizstrādājumu vai citu izstrādājumu piegādes automašīnas autovadītāju).

Par šā panta pirmajā daļā minēto pārkāpumu, ja reģistrācijas pienākumu nav veikušas vai nepienācīgi veikušas vismaz trīsdesmit procenti no būvlaukumā nodarbinātajām personām un personām, kas uzturas norobežota būvlaukuma teritorijā, bet nav nodarbinātas būvdarbu veikšanā būvlaukumā un nav uzskatāmas par būvlaukumā nodarbinātām personām (bet ne mazāk par divdesmit šādām personām) –

uzliek naudas sodu galvenajam būvdarbu veicējam no divtūkstoš līdz astoņtūkstoš *euro* par katru būvlaukumā nodarbināto personu un katru norobežotā būvlaukuma teritorijā esošu personu, kas uzturas norobežota būvlaukuma teritorijā, bet nav nodarbināta būvdarbu veikšanā būvlaukumā un nav uzskatāma par būvlaukumā nodarbinātu personu, bet nepārsniedzot desmit procentus no būvdarbu līguma summas.

Par informācijas nesniegšanu par iepriekšējā mēnesī ar apakšuzņēmējiem noslēgtajiem būvdarbu līgumiem, kuru summa ir piecpadsmit tūkštoš *euro* vai vairāk –

uzliek naudas sodu galvenajam būvdarbu veicējam vai apakšuzņēmējam divtūkstoš piecsimt *euro*.

Par elektroniskās darba laika uzskaites sistēmas (elektroniskā darba laika uzskaite katrā būvlaukumā) neieviešanu –

uzliek naudas sodu galvenajam būvdarbu veicējam no piecsimt līdz piectūkstoš *euro* par katru dienu, skaitot no dienas, kad būvdarbu žurnālā veikta pirmā atzīme par būvdarbu uzsākšanu vai no dienas, kad elektroniskās darba laika uzskaites sistēmas dati pēdējo reizi ir nodoti vienotajā elektroniskās darba laika uzskaites datu bāzē, bet nepārsniedzot desmit procentus no būvdarbu līguma summas.”

3. Aizstāt 215.1 panta pirmajā daļā skaitli un vārdu “159.10pantā” ar skaitļiem un vārdiem “159.10 pantā, 159.11 pantā”.

4. Aizstāt 215.3 panta pirmajā daļā skaitli un vārdus “159.8 panta septītajā un astotajā daļā” ar skaitļiem un vārdiem “159.8 panta septītajā un astotajā daļā, 159.11 pantā”.

5. Papildināt pārejas noteikumus ar 39. un 40.punktu šādā redakcijā:

“39. Šā kodeksa 159.11 panta pirmo, otro, trešo un ceturto daļu piemēro būvlaukumā nodarbinātas personas darba devējam un galvenajam būvdarbu veicējam par administratīvajiem pārkāpumiem, kas izdarīti pēc 2018.gada 31.decembra.”

40. Ja atzīme par būvdarbu uzsākšanu ir izdarīta līdz 2019.gada 1.decembrim, administratīvo sodu par 159.11 panta ceturtajā daļā noteikto pārkāpumu uzliek par katru dienu, skaitot no 2019. gada 1.janvāra vai dienas, kad elektroniskās darba laika uzskaites sistēmas dati pēdējo reizi ir nodoti vienotajā elektroniskās darba laika uzskaites datu bāzē, atkarībā no tā, kurš datums ir vēlākais.”

Ministru prezidenta biedrs,

ekonomikas ministrs     A. Ašeradens

Iesniedzējs:

Ministru prezidenta biedrs,

ekonomikas ministrs    A. Ašeradens